16.10.2012 Den Europæiske Unions Tidende L 282/27 KOMMISSIONENS GENNEMFØRELSESFORORDNING (EU) Nr. 947/2012 af 12. oktober 2012 om ændring af Rådets forordning (EF) nr. 2368/2002 om gennemførelse af Kimberleyprocessens certificeringsordning for international handel med uslebne diamanter EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter (!), særlig artikel 19, stk. 6, og artikel 20, og ud fra følgende betragtninger: (1) — Efter en foreløbig godkendelse på det ekstraordinære møde i Washington i juni 2012 godkendte deltagerne i Kimberleyprocessen ved skriftlig procedure, at Cameroun blev tilføjet til listen over deltagere i Kimberleyprocessen. Denne godkendelse blev bekræftet ved en meddelelse fra formanden for Kimberleyprocessen den 14. august 2012. (2) — I kraft af Lissabontraktaten, som trådte i kraft den 1. december 2009, blev Det Europæiske Fællesskab erstattet og efterfulgt af Den Europæiske Union. For at gøre det certifikat, der er omhandlet i artikel 2, litra g), i forordning (EF) nr. 2368/2002 mere funktionelt, bør visse specifikationer i bilag IV til forordningen ændres for at afspejle dette. Det er dog nødvendigt at give Unio- nens kompetente myndigheder en realistisk frist til at tilpasse sig denne ændring i betragtning af den tid, der er brug for for at sikre, at det nye certifikat er til rådighed. (3) — Endvidere bør der foretages en ajourføring af Den Euro- pæiske Unions og Schweiz' adresse i bilag II, af listen over medlemsstaternes kompetente myndigheder i bilag II og af listen over diamantorganisationer i bilag V. (4) — Bilag II, IL IV og V til forordning (EF) nr. 2368/2002 bør ændres i overensstemmelse hermed. (5) — Foranstaltningerne i denne forordning er i overensstem- melse med udtalelsen fra det udvalg, der er omhandlet i artikel 22 i forordning (EF) nr. 2368/2002 — VEDTAGET DENNE FORORDNING: Artikel 1 Forordning (EF) nr. 2368/2002 ændres således: 1) Bilag II erstattes af teksten i bilag I til denne forordning. 2) Bilag III erstattes af teksten i bilag II til denne forordning. 3) Bilag IV erstattes af teksten i bilag III til denne forordning. 4) Bilag V erstattes af teksten i bilag IV til denne forordning. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Artikel 1, nr. 3, finder dog anvendelse fra den 1. januar 2013. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. oktober 2012. (1) EFT L 358 af 31.12.2002, s. 28. På Kommissionens vegne Catherine ASHTON Næstformand